Madridning «Real» klubi tomonidan Krishtianu Ronalduning diskvalifikatsiyasi bo‘yicha bergan apellyatsiyasi qisman qanoatlantirilishi mumkin. Bu haqda Marca xabar tarqatdi. Chorshanba kuni Ispaniya Qirollik futbol federatsiyasi poytaxtliklar klubi apellyatsiyasini ko‘rib chiqadi. Manba ma’lumotiga ko‘ra, qizil kartochka uchun bir o‘yinlik diskvalifikatsiya bekor qilinishi mumkin, shu bilan birga hakamni turtgani uchun qo‘llangan 4 o‘yinlik diskvalifikatsiya o‘z kuchida qoladi. Yakshanba oqshomida «Real» Ispaniya Superkubogi uchun «Barselona»ga qarshi o‘yin oxirida qizil kartochka olgandi. U hakamning qaroriga qo‘shilmasdan hakamni turtgandi.